open-index/open-wikipedia-markdown huggingface dataset:
Falklandsøyenes riksvåpen

**Falklandsøyenes riksvåpen** er et våpen som består av et skjold med vær på tussokgress som figurer på et blått felt på topp og et seilskip på hvite og blå bølgende linjer under. Det har vært Falklandsøyenes våpen siden 29. september 1948, bortsett fra de to månedene under Falklandskrigen i 1982 hvor øyene var okkupert av argentinske styrker. Våpenet vises også på Falklandsøyenes flagg.

Fargene og objektene på våpenet har historisk, kulturell og politisk betydning. Skipet fra Tudortiden forestiller «Desire», fartøyet til den engelsk kapteinen John Davis som regnes for å ha oppdaget Falklandsøyene i 1592. Væren representerer sauehold og produksjon av ull, som historisk var den viktigste næringsveien på øyene, Tussokgresset som væren står på viser den særegne vegetasjonen på øyene. Mottoet på båndet under skjoldet, *Desire the Right*, henspiller også på navnet til det forannevnte skipet.

Tidligere førte øyene et våpen med en okse i våpenmerket.

## Referanser
Junior (film)

***Junior*** er en amerikansk filmkomedie fra 1994 med Emma Thompson, Arnold Schwarzenegger og Danny DeVito i hovedrollene. Regi er ved Ivan Reitman.

Filmen fikk blandet mottakelse av anmelderne og har bare oppnådd 34% på Rotten Tomatoes. Den kjente amerikanske filmkritikeren Roger Ebert gav den svært god omtale (Tre og en halv av i alt fire stjerner), mens den amerikanske komikeren og skribenten Michael J. Nelson rangerte den som den nest verste filmkomedien noensinne. Filmen ble en moderat publikumssuksess på kino og innbrakte $108 millioner globalt, hvorav $36 millioner i USA.

## Handling
To forskere får avslag på videre forskning på befruktning av egg. I sin fortvilelse blir de enige om å inplantere et befruktet egg i den ene av de to. Problemet er at de begge er menn.

## Om filmen
Den ble nominert Oscar for beste sang og tre Golden Globes (sang, mannlig skuespiller og kvinnelige skuespiller).

*Dagbladets* anmelder gav den terningkast fire, mens *VG* gav den tre.

## I rollene

## Referanser


## Eksterne lenker
*
Santee (elv)

**Santee** er nedre del av et lengre elvesystem i Nord-Carolina og Sør-Carolina i USA, og som totalt er 708 km langt. Det store nedbørfeltet til elva og dens tilførselselver dominerer kystsletta av Sør-Carolina, og når Atlanterhavet litt nord for byen Charleston, og like sør for munningen til en annen meget stor elv – Pee Dee River. Totalt nedbørfelt er 24&nbsp;000 kvadrat-miles, eller om lag 64&nbsp;500 km².

Langs vassdraget ligger kjente og gamle byer som Charlotte, Spartanburg, Columbia og nederst Charleston. Vassdraget har flere oppdemmede reservoarer.

Santee består av følgende større tilførselselver og nedre elveløp, regnet fra nordøst:

**Catawba River* – Nord-Carolina, 350 km. Går fra McDowell fylke østover og deretter sørover og inn i reservoaret Lake Wateree i Sør-Carolina, hvor den tar navnet Wateree nordøst for storbyen Columbia. Regulert ved Lake Norman og Lake Wateree. Langs elva ligger Catawba kjernekraftverk. 

**Wateree River* – Sør-Carolina, 120 km lang. Navnet som Catawba River tar nedenfor Lake Wateree, øst for storbyen Columbia. Sammen med elva Congaree River renner den ut i Lake Marion 35 km sørøst for Columbia.

**Congaree River* – Sør-Carolina, 78 km. Denne elva er bare et nedre løp som starter ved sammenløpet av to store tilførselselver fra nord, som møtes like ved storbyen Columbia. Tilførslene er en østre *Broad River* på 240 km, og en vestlig *Saluda River* på 320 km. Denne elva er regulert med det store reservoaret Lake Murray.

**North Santee* og *South Santee* – Sør-Carolina, 230 km. Parallelle elveløp som leder øsrover fra Lake Marion og ut til Atlanterhavet.

## Eksterne lenker
*
Scioto (elv)

**Scioto River** er ei sideelv til Ohio River i det sentral-østlige USA. Den renner rett sørover gjennom Ohio, blant annet gjennom storbyen Columbus, og munner ut i Ohio-elva ved byen Portsmouth 50 km nedenfor grensa til Vest-Virginia. Elva er 372 km lang.
Altamaha (elv)

**Altamaha** er den største og dominerende elva i Georgia i det sørøstre USA. Den renner rett sørover og deretter sørøstover gjennom delstatens sentrale jordbruksland, og starter oppe ved millionbyen Atlanta. Elva er totalt 755 km lang inklusive to store, nesten parallelle tilførselselver. Selve Altamaha dannes der disse møtes, og er da kun 220 km lang ned til Atlanterhavet. Totalt nedbørfelt er 36&nbsp;260 km².

Sideelvene omfatter, regnes fra nord og øst:

***Oconee*** – 274 km lang, starter ved byen Gamesville nord for Atlanta. Langs elva ligger også Milledgeville, delstatens tidligere hovedstad som ligger midt i Georgia. Like ovenfor denne byen er elva demmet opp med reservoaret Sinclair Lake.

***Ocmulgee*** – 410 km, starter like nordøst for storbyen Atlanta, og renner gjennom byen Macon før den møter Oconee River ved Lumber City og danner Altamaha-elva.

## Referanser


## Eksterne lenker
*
Time (ELO-album)

***Time*** er et konseptalbum av Electric Light Orchestra.

Albumet ble utgitt i 1981 og på nytt i 2001 med tre bonusspor. Vokalist Jeff Lynne har produsert albumet.

## Sporliste
Alle spor av Jeff Lynne.
# «Prologue» – 1:15
# «Twilight» – 3:35
# «Yours Truly, 2095» – 3:15
# «Ticket to the Moon» – 4:06
# «The Way Life's Meant to Be» – 4:36
# «Another Heart Breaks» – 3:46
# «Rain Is Falling» – 3:54
# «From the End of the World» – 3:16
# «The Lights Go Down» – 3:31
# «Here Is the News» – 3:49
# «21st Century Man» – 4:00
# «Hold on Tight» – 3:05
# «Epilogue» – 1:30

; Bonusspor (2001)
#  «The Bouncer» – 3:14
# «When Time Stood Still» – 3:33
# «Julie Don't Live Here» – 3:42

## Personell
*Jeff Lynne	– vokal, gitar, piano, synthesizer
*Bev Bevan – slagverk, perkusjon
*Richard Tandy – piano, synthesizer, gitar
*Kelly Groucutt – bassgitar

## Eksterne lenker
*
Musselshell (elv)

**Musselshell River** er ei sideelv til Missouri River, og om lag 470 km lang, i det sentrale Montana i USA. Den starter med ulike tilførselsslver midt i delstaten, og en *North Fork* og *South Fork* renner sammen i det vestre Wheatland fylke. Den renner ut i Missouri i reservoaret Fort Peck Lake, som er regulert av Fort Peck-demningen. Elva er viktig for irrigasjon

## Eksterne lenker
* MontanaRiverAction.org: Musselshell Engangered River
* State of Montana: Musselshell River Enforcement Program
Cheyenne (elv)

**Cheyenne River** er ei sideelv til Missouri River, og om lag 475 km lang, i det vestlige Sør-Dakota i USA. Den starter med ulike tilførselsslver i østlige Wyoming, og får tilsig av den store sideelva ***Belle Fourche River*** (470 km) hvor disse to elvene ligger hnhv sør og nord for Black Hills og Rapid City]. Den renner ut i Missouri i det meget store, kunstige Oahe-reservoaret, som er regulert av Oahe-demningen ved delstatshovedstaden Pierre litt lengre nede i Missouri. 

Elva er viktig for irrigasjon. Den er regulert midtveis med Angostura-demningen fra 1949. Elvas nedslagsfelt er på 65&nbsp;000 km², nærmere bestemt 24&nbsp;240 kvadrat-miles.

Ved utløpet ligger Cheyenne River Sioux-reservat på 8&nbsp;984 km² med ca. 15&nbsp;500 innbyggere.

## Eksterne lenker
* USGN GIS - Cheyenne River.
* Respec – «CHEYENNE RIVER PHASE I TMDL ASSESSMENT».
End of Days

***End of Days*** er en amerikansk action-grøsser fra 1999 regissert av Peter Hyams. Hovedrollen spilles av Arnold Schwarzenegger.

Den ble en moderat publikumssuksess, men fikk hard medfart av filmkritikerne.

## Handling
Før tusenårsskiftet kommer djevelen til jorden for å skaffe seg et barn med en utvalgt kvinne. Den fordrukne eks-politimannen Jericho trekkes inn i et livsfarlig spill når han blir ansatt som Antikrists sikkerhetsvakt.

## Om filmen
Den ble ingen stor publikumssuksess i USA, men gjorde det noe bedre utenfor. Den innbrakte $212 millioner på verdensbasis, $66,9 millioner av disse i USA. Den endte på en 19.-plass over de mest innbringende filmene på verdensbasis i 1999, og på 33.-plass over de mest innbringende filmene i USA for 1999.

Filmen fikk hard medfart av anmelderne og har bare oppnådd 11 % på Rotten Tomatoes. Den amerikanske filmanmelderen Roger Ebert gav den to av fire stjerner.

Både *[[VG]]s* og *[[Dagbladet]]s* anmelder gav den terningkast to.

DVDarkivets anmelder gav den 6 av 10 oppnåelige i 2000 og skrev følgende: «Den er visuelt slående, men lettfordøyd og enkel, noe som gjør at den virker glimrende som underholdning en lørdagskveld, men ikke noe man går særlig dypt inn i. Temmelig nøyaktig akkurat det man forventer fra en Schwarzenegger film». CINERAMAs anmelder gav den terningkast tre og skrev følgende: «End of Days er kjedelig, forutsigbar og uinspirert fortalt av regissør Peter Hyams som tidligere har gitt oss middelmådigheter som 2010: The Year We Make Contact (1984) og Timecop (1994)».

## I rollene
* Arnold Schwarzenegger – Jericho Cane 
* Robin Tunney – Christine York
* Gabriel Byrne – Satan
* Kevin Pollak – Bobby Chicago  
* CCH Pounder – Detektiv Marge Francis
* Derrick O'Connor – Thomas Aquinas 
* Miriam Margolyes – Mabel 
* Udo Kier – Doctor Abel  
* Victor Varnado – Albino
* Mark Margolis – Paven
* Rod Steiger – Father Kovak

## Soundtrack
#"Camel Song" – Korn
#"So Long" – Everlast
#"Slow" – Professional Murder Music
#"Crushed" – Limp Bizkit
#"Oh My God" – Guns N' Roses
#"Poison" – The Prodigy
#"Superbeast (Girl On A Motorcycle Mix)" – Rob Zombie
#"Bad Influence" – Eminem
#"Nobody's Real" – Powerman 5000
#"I Wish I Had" – Stroke
#"Sugar Kane" – Sonic Youth
#"Wrong Way" – Creed

## Referanser


## Eksterne lenker
* 
*
Jurij Tjukalov

**Jurij Sergejevitsj Tjukalov** (russisk: Юрий Сергеевич Тюкалов; født 4. juli 1930 i Leningrad, død 19. februar 2018) var en russisk roer som representerte Sovjetunionen i De olympiske leker i 1952 i Helsingfors, 1956 i Melbourne og 1960 i Roma.

Tjukalov ble olympisk mester i roing under Sommer-OL i 1952 i Helsingfors. Han vant singelsculler foran Mervyn Wood fra Australia.

Fire år senere, under Sommer-OL i 1956 i Melbourne, vant han sin andre olympiske gullmedalje, sammen med Aleksander Berkutov vant han dobbeltsculler.

## OL-medaljer
* 1952  Helsingfors -  **Gull** i roing, singelsculler 
* 1956  Melbourne -  Gull i roing, dobbeltsculler 
* 1960  Roma -  Sølv i roing, dobbeltsculler

## Referanser


## Eksterne lenker
*
Fana gymnas

**Fana gymnas** var en fylkeskommunal videregående skole på Paradis i Fana bydel i Bergen. Skolen ble lagt ned i jubileumsåret 2016, 100 år etter etableringen.

Skolen ble grunnlagt som kommunal middelskole i 1916, og fikk gymnasklasser fra 1934. Skolen holdt opprinnelig til i den gamle bygningen til Storetveit skole. Den nåværende skolebygningen er fra 1957, tegnet av arkitekt Fr. Theodor Olsen. I 1965 ble skolen overtatt av fylkeskommunen og gitt navnet Fana gymnas. 

Skolens tilbud stod i stil med de tradisjonelle gymnasene og bestod kun av allmenne fag, eller utdanningsprogrammet studiespesialisering. Skolens elevtall var 608 i 1991, 550 i 2001, 520 i 2011, 466 i 2013 og 309 i 2015.

Hordaland fylkesting vedtok 8. desember 2015 å legge ned Fana gymnas sommeren 2016. Ap, KrF, Sp og SV stemte for nedleggelsen, mens Høyre, Frp, MDG, Venstre og Rødt stemte mot. Elevene ble overført til Nordahl Grieg videregående skole. Skolens siste rektor var Leif Sigurd Danielsen.

## Fana skoleteater
Fana Skoleteater var et av landets eldste skoleteatre etablert i 1938. Teateret er en skolerevy som siden 1986 ble drevet fullt og helt av elevene ved skolen. Tekst og koreografi av teaterstykkene ble gjerne skapt av tidligere medlemmer av skoleteateret. Grunnleggeren av teateret, lektor Harald Nome, ledet teateret i flere tiår. De siste årene var nær 150 av skolens 450 elever involvert i teateret, og opp imot 3000 bergensere besøkte teateret hvert år.

### Tidligere elever ved Fana gymnas

En rekke elever har gjort seg bemerket innen kultur, musikk og underholdning etter skolegangen på Fana vgs. De fleste av disse er knyttet til skolerevyen, Fana skoleteater. Navn som Kjell Stormoen (1921&ndash;2010), skuespiller, scenograf og teatersjef, Harald Tusberg (f. 1935), journalist, forfatter, låtskriver, filmmanuskriptforfatter og programleder og skuespiller Helge Jordal (f. 1946) knyttes alle til at de startet sine karrierer på teaterscenen på Fana. Etter et opphold fra 1972 til 1986, etter uenighet mellom skolens ledelse og elevene om repertoaret for forestillingene, har også en ny generasjon med nasjonalt og internasjonalt kjente artister blitt oppdaget via scenen på Fana. 

Følgende av tidligere elever ved Fana gymnas nominert til Gullruten eller Spellemannprisen for sitt virke:

## Rektorer
* 1916&ndash;24: Peter Lexau Grieg (1864&ndash;1924), (Nordahl Griegs far)
* 1925&ndash;27: Peter Marstrander (1875&ndash;1927)
* 1928&ndash;60: John Bjørnstad ()
* 1960&ndash;77: Kåre Sommersten (), (fra rektor ved Odda høgre skole)
* 1978&ndash;83: Sigmund Austenå ()
* 1983&ndash;93: Jack G. Schelderup ()
* 1994: Eva Hodne ()
* 1995&ndash;2011: Randi Wennemo ()
* 2011&ndash;2016: Leif Sigurd Danielsen ()

## Referanser


## Eksterne lenker
* 
*
Salmon (elv)

**Salmon** er ei 684 km lang sideelv til elva Snake i delstaten Idaho i den nordvestre delen av USA. Den renner sammen med Snake på grensa til Oregon, hvoretter Snake renner inn i Washington og ut i Columbia. Elva renner i svært stor høyde og bukter seg uregelmessig gjennom Rocky Mountains midt i Idaho.

Det er funnet tegn på bosetting langs elva i minst 8 000 år.

## Eksterne lenker
* Visit Idaho.org - Idaho Rivers
* Salmon River National Wild and Scenic Rivers – Salmon River
* Middle Fork of the Salmon (National Wild and Scenic Rivers site)
*
Teodor Kocerka

**Teodor Kocerka** (født 6. august 1927 i Bydgoszcz, død 25. september 1999 i Warszawa) var en polsk roer som deltok i de olympiske leker 1952 i Helsingfors, 1956 i Melbourne og 1960 i Roma.

Kocerka vant en olympisk bronsemedalje i roing i Sommer-OL 1952 i Helsingfors. Han kom på tredjeplass i singelsculler bak Jurij Tjukalov fra Sovjetunionen og australske Mervyn Wood.

## OL-medaljer
* 1952  Helsingfors -  bronse i roing, singelsculler 
* 1960  Roma -  bronse i roing, singelsculler

## Referanser


## Eksterne lenker
*
Little Colorado (elv)

**Little Colorado River** er ei 507&nbsp;km lang elv i det nordlige Arizona, som renner ut i den store elva Colorado  i øvre Grand Canyon. Den kommer fra New Mexico nær Gallup, renner vestover inn i Arizona, og svinger bordvestover ved Winslow. Ei vestlig, kort sideelv renner gjennom byen Flagstaff. Elva og dens nedbørfelt på 27&nbsp;300 kvadrat-miles (73&nbsp;160&nbsp;km²) er svært tørt.

## Eksterne lenker
*
Atlantic Beach

**Atlantic Beach** kan vise til et av følgende steder i USA:

*Atlantic Beach (Florida)
*Atlantic Beach (Nord-Carolina)
*Atlantic Beach (New York)
*Atlantic Beach (Sør-Carolina)
Manchester Uniteds historie

**Manchester Uniteds historie** er en artikkelserie i tre deler:

*Manchester Uniteds historie (før 1945)
*Manchester Uniteds historie (1945-1969)
*Manchester Uniteds historie (1969-1986)
Kobuk (elv)

**Kobuk** er ei elv i nordvestre  Alaska, USA av ca. 475 kilometers lengde. Den renner ut i Beringstredet, ved byen Noorvik, ikke langt fra der hvor Noatak renner ut litt lengre nord. 

Ved elva ligger Kobuk Valley nasjonalpark. Elva starter i fjellkjeden Brooks Range nordvest for Fort Yukon, men har også støre sørlige sideelver som starter  i Ray Mountains, på sørsiden av vassdraget. Det er god laksefangst i elva.

## Eksterne lenker
*
Colville (elv)

**Colville** er den nordligste større elva i Alaska, USA. Den er ca. 560 kilometers lang og renner ut i Nordishavet, 150 km vest for der hvor Trans-American Pipeline starter ved Prudhoe Bay. Elva starter i Brooks range og renner østover, deretter nordover nedenfor landsbyen Umiat. Nederst renner den gjennom store myrområder. Nedbørfeltet er på .

Colville River-området har uutnyttede reserver av kull, naturgass og råolje. Nord for elva ligger det geologisk-økonomiske konsesjonsområet NPR-A, mens området sørøst for elva er reservat for inuit-befolkningen.

## Eksterne lenker
* 
* Alaska Assessment – «NPR-A Looking Good After Study».
Olsvikåsen videregående skole

**Olsvikåsen videregående skole** er en fylkeskommunal videregående skole i Laksevåg bydel i Bergen. Skolen ble åpnet i 2006. Skolen er den første heldigitale skolen i Hordaland, og har idrettshall med internasjonale basketmål. Skolen er også toppidrettsgymnas i basketball i samarbeid med Norges Basketballforbund og Olympiatoppen.

## Utdanningstilbud
Vedtatt utdanningstilbud for skoleåret 2023-2024:

Skolen tilbyr også helse- og oppvekstfag med studiekompetanse på 3 år.

Skolen har også grupper med tilrettelagt opplæring tilknyttet programmene helse- og oppvekstfag og restaurant- og matfag.

Studieretningen Design og håndverk ble lagt ned høsten 2017, Påbygging til generell studiekompetanse legges ned høsten 2020.

## Referanser
Fyllingsdalen videregående skole

**Fyllingsdalen videregående skole** er en fylkeskommunal videregående skole i Fyllingsdalen bydel i Bergen, grunnlagt i 1980.

## Utdanningstilbud
Vedtatt utdanningstilbud for skoleåret 2023-2024:

I tillegg har skolen grupper for tilrettelagt opplæring. Skolen tilbyr også helsearbeiderfag med studiespesialisering på 3 år.

## Referanser


## Eksterne lenker
* Arkivet etter Fyllingsdalen videregående skole på arkivportalen.no
Noatak (elv)

**Noatak** er ei elv i det nordvestre Alaska, USA av ca. 684 kilometers lengde. Den renner ut i Beringstredet, vest for byen Noorvik, ikke langt fra der hvor Kobuk renner ut litt lengre sør. Nedbørfeltet omfatter nøyaktig Noatak National Preserve, og begge er da på 26&nbsp;300 km².

Ved elva ligger også deler av Gates of the Arctic nasjonalpark på . Elva starter i fjellkjeden Brooks Range , og renner rett vestover til byen Noatak, hvor den så svinger sørover og inn i Beringstredet. Det er god laksefangst i elva.

## Eksterne lenker
*
Itza (språk)

**Itza** (*itza*) var et mayisk språk i den yucatekanske greina som ble snakka ved Petén Itzá-sjøen i det nordlige Guatemala. Det var bare 12 talere igjen av språket i 1986, og det regnes nå som utdødd. De resterende medlemmene av folkegruppa itza snakker nå spansk. Språkets nærmeste slektninger er yukatansk, lakandonsk og mopan.

## Eksterne lenker
* 
* Itza hos Native Languages
* Itza-ordliste
Arkitekturåret 1921

## Bygninger
* Einsteinturm nær Potsdam, Tyskland, tegnet av Erich Mendelsohn blir fullført.
* Berliner Tageblatt tegnet av Erich Mendelsohn blir åpnet.
* Simon Rodia begynner konstruksjonen av Watts Towers i Los Angeles.
* Den nåværende Jernbanestasjonen i Sydney, Australia blir ferdigstilt.
* Harkness Tower ved Yale University i New Haven, Connecticut, USA blir fullført etter 4 års bygging.
* Corn Palace i Mitchell, South Dakota, USA blir fullført, men kuplene  ble først reist i 1937.
* Wong Tai Sin Temple i Hongkong, Kina blir flyttet til sin nåværende plass og fullført.
* Michel de Klerks Het Schip boligutbygning for Eigen Haard i Amesterdam blir fullført.
* Monument to the March Dead blir fullførtav Walter Gropius i Weimar.
* Mayslake Peabody Estate blir fullført i Oak Brook, Illinois.

## Hendelser
* 8. september – grunnstenen for byggingen av Grundtvigs kirke legges ned. 
* Hugo Häring og Ludwig Mies van der Rohe leverer et konkurranseforslag for en kontorbygning i Friedrichstrasse med bare glassflater.

## Priser
* Eckersbergmedaljen: arkitekt Axel Ekberg for gravkammer på Hørsholm kirkegård
* Royal Gold Medal – Edwin Lutyens.
* Prix de Rome, arkitektur: (ukjent).

## Fødsler

## Dødsfall

## Bildegalleri

Ole_Scheistrøen.jpg|Ole Olsen Scheistrøen(1833–1921)
Hans_Heyerdahl_Portrett_av_Ove_Ekman_OB.00560.jpg|Ove Ekman(1847–1921)
Lars_Solberg.jpg|Lars Solberg(1858–1921)
Erik_Glosimodt.jpg|Erik Glosimodt(1881–1921)
Hans_Asplund.jpg|Hans Asplund(1921–1994)
Cornelia_et_Charlotte_Hahn-Sabine_Lepsius-Musée_juif_de_Berlin.jpg|Cornelia Oberlander(1921–2021)


## Referanser
Akatansk

**Akatansk** (*akateko*, også kjent som *vestlig kanjobal*) er et mayisk språk som snakkes i kommunen San Miguel Acatán i de vestlige høylanda i Guatemala. Det er nært beslekta med kanjobal.

## Eksterne lenker
*
Quiché (departement)

**Quiché** er et departement i Guatemala. Det ligger nordvest for Guatemala by og er kjerneområdet for quiché-folket. Departementets hovedstad er Santa Cruz del Quiché. El Quiché har historisk sett vært et av de mest folkerike departementene i Guatemala. I 2002 hadde det 655&nbsp;110 innbyggere, de fleste av mayisk opprinnelse. De fleste av de mayiske innbyggerne snakker quiché. Det snakkes også andre mayiske språk i El Quiché.

## Kommuner
El Quiché er delt inn i 21 kommuner:
* Canillá
* Chajul
* Chicaman
* Chiché
* Chichicastenango
* Chinique
* Cunén
* Joyabaj
* Nebaj
* Sacapulas
* Patzité
* Pachalúm
* Playa Grande Ixcán
* San Andrés Sajcabajá
* San Antonio Ilotenango
* San Bartolomé Jocotenango
* San Juan Cotzal
* San Pedro Jocopilas
* Santa Cruz del Quiché
* Uspantán
* Zacualpa

## Referanser


## Eksterne lenker
*  Interaktivt kart
Vitenskapsåret 1921

## Hendelser
### Matematikk

## Prisvinnere
*Copleymedaljen: Joseph Larmor
*Hans Egede-medaljen: Peter Freuchen, Godfred Hansen, Morten P. Porsild
*Nobelprisen:
**Fysikk: Albert Einstein
**Kjemi: Frederick Soddy
**Fysiologi/medisin: *Ingen pris ble utdelt*.
*Polhemsprisen: Ragnar Berwald og Bo Hellström
*Wollastonmedaljen: Benjamin Neeve Peach og John Horne

## Fødsler
*4. februar &ndash; Lotfi Zadeh, aserbajdsjansk-amerikansk informatiker (død 2017)
*31. mars &ndash; John Ugelstad, norsk forsker (død 1997)
*21. mai &ndash; Andrej Sakharov, fysiker, menneskerettsforkjemper, mottaker av Nobels fredspris (død 1989)
*4. juli &ndash;Stein Rokkan, norsk statsviter (død 1979)
*15. juli &ndash; Bruce Merrifield, nobelprisvinner i kjemi 1984 (død 2006)
*21. oktober &ndash; Ingrid van Houten-Groeneveld, nederlandsk astronom (død 2015)

## Dødsfall
*8. februar &ndash; Colin Archer, norsk båtkonstruktør (født 1832)
*29. mars &ndash; John Burroughs, naturhistoriker (født 1837)
*23. oktober &ndash; John Boyd Dunlop, oppfinner (født 1840)
*28. oktober - William Bruce, skotsk naturforsker, polarforsker og oseanograf (født 1867)

## Referanser


## Eksterne lenker
*
Jarnail Singh Bhindranwale

**Jarnail Singh Bhindranwale** (født 12. februar 1947, død 6. juni 1984) var den kontroversielle lederen av Damdam Taksal som er en religiøs gruppe som består av sikher som er basert i India. Gruppen prøver å spre sine oppfattede verdier av hvordan sikher skal oppføre seg i samfunnet, og er allment oppfattet for å være en støttespiller for dannelsen av staten Khalistan der flertallet av Indias sikher kunne bo. 

I Punjab gikk Bhindranwale fra landsby til landsby som misjonær og ba folk å leve etter reglene og prinsippene til sikhene. Han forkynte for misfornøyde unge sikher og oppmuntret dem til å vende tilbake til religionen og oppgi laster som sex, narkotika, alkohol og tobakk. Hans fokus på å kjempe for sikhenes rettigheter appellerte til mange unge sikher. På grunn av sin religiøse bakgrunn som predikant begynte hans tilhengere formelt å kalle ham Bhindranwale Mahapurkh som betydde "den store mann fra Bhindran". Bhindranwale ble den nye lederen av Damdami Taksal da den tidligere lederen Kartar Singh Khalsa døde i en bilulykke den 16. august 1977.

Bhindranwale kjempet aktivt for å få plass i den indiske Kongressen i tre valg. Men på grunn av hans manglende suksess innen politikken har han senere hevdet at han ikke personlig søker om noen plass i noen av de politiske kontorene. Bhindranwales popularitet nådde sitt høydepunkt da han styrtet lederen for det autoritære Shiromani Akali Dal som var det største  politiske partiet i Punjab. Bhindranwale utøvet mye makt og de politiske fraksjonene innen det politiske styret i Punjab kunne ikke legge noen store planer uten å ta hensyn til hva Bhindranwales mente om saken.

I 1981 ble Bhindranwale arrestert for hans antatte involvering i drapet på Jagat Narain som var grunnleggeren av en annen religiøs gruppe som het Hind Samachar Group. Han overga seg til politiet men han ble senere løslatt på grunn av mangel på bevis, men Bhindranwale ble holdt øye med av indiske politi-tjenestemenn. Han ble drept av den indiske hæren, som hadde sine ordrer fra Indias statsminister Indira Gandhi som hadde sett seg lei på alle de væpnede militante og deres terroraksjoner som i stor grad rammet sivilbefolkningen hardt. Siden hans død har Bhindranwale vært en kontroversiell figur i den indiske historien. Noen (spesielt sikher) ser på ham som en martyr som kjempet for større rettigheter til sikhene, og andre ser på ham som en militant terrorist og ekstremist.

## Referanser
Time (sang)

«**Time**» er en sang av det engelske progressiv rock-bandet Pink Floyd.

Sangen er det fjerde sporet på musikkalbumet *[[The Dark Side of the Moon]]* fra 1973, og er skrevet av Roger Waters, David Gilmour, Richard Wright og Nick Mason. Det er det eneste sporet som er kreditert alle fire medlemmene i bandet. Sangen er kjent for sin lange intro med klokkeklang og klokkealarmer som ringer, innspilt som en kvadrofoni-test av Alan Parsons, og som ikke var tiltenkt noe musikkalbum. Klokkelydene ble innspilt individuelt i en antikk urmakerforretning.

Sangen er en memento mori som beskriver fenomenet hvor tiden føles å gå fortere jo mer man eldes, som igjen ofte fører til fortvilelse over det man ikke har rukket i fortiden.

## Konsertfremføringer
«Time» ble spilt på samtlige av bandets konserter fra 17. februar 1972, da Pink Floyd for første gang fremførte sangene fra albumet, til og med *[[Wish You Were Here (Pink Floyd-album)|Wish You Were Here]]*-turneen i 1975. Sangen ble ikke spilt på *[[Animals|In the Flesh]]* og *[[The Wall]]*-turneene i 1977 og 1980-81. Fra og med 1987 og til bandets siste konsert i 1994 ble sangen spilt på nærmest samtlige konserter. 

Offisielle utgivelser med konsertopptak av «Time»:
*1988 *[[Delicate Sound of Thunder]]* 
*1995 *[[P•U•L•S•E]]* 
*2000 *[[In the Flesh Live|In the Flesh: Live]]* – Roger Waters

## Personell
På originalinnspillingen fra 1973 medvirker:
*David Gilmour, gitarer, vokal
*Roger Waters, bass
*Richard Wright, Farfisaorgel, Wurlitzer, VCS3 synthesizer og vokal
*Nick Mason, trommer og perkusjon
*Doris Troy, kor
*Lesley Duncan, kor
*Liza Strike, kor
*Barry St. John, kor

## Referanser


## Eksterne lenker
*
The Ultimate Fighter

***The Ultimate Fighter*** er et amerikansk sportsprogram og dokusåpe som har gått på amerikansk TV siden 2005. Serien viser profesjonelle, men ukjente, MMA-utøvere som bor og trener sammen i et hus i utkanten av Las Vegas, Nevada. De konkurrerer også mot hverandre for å få en kontrakt med UFC og tittelen *The Ultimate Fighter*.

I seriene deles utøverne i to lag som konkurrerer mot hverandre. Disse lagene ledes og trenes av to allerede kjente UFC MMA-utøvere. I begynnelsen av serie velger disse to trenerne sine lag og etter dette konkurreres det i et turneringsformat der det vinnende laget bestemmer hvilke to utøvere som kjemper mot hverandre i neste kamp. Alle kampene, bortsett fra finalene, er definert som treningskamper av Nevada Athletic Commission, og teller dermed ikke inn på utøvernes offisielle kampstatistikk.

Serien kulminerer som regel med at de to hovedtrenerne møtes i en kamp i et påfølgende UFC-arrangement etter finalen.

## Oversikt over sesonger

## Referanser


## Eksterne lenker
* 
*
White River (Sør-Dakota)

**White River** er en elv i Sør-Dakota i det nordlige USA. Den renner østover fra Rocky Mountains ved Pine Ridge i Nebraska, og gjennom de sørlige delene av Sør-Dakota, og munner ut i elva Missouri, i Francis Case-reservoaret. White er 523 km lang. Nedslagsfeltet er ca. 26&nbsp;400 km². Ei sideelv er Wounded Knee Creek (80 km), som renner gjennom Wounded Knee-slagstedet. Sideelva Little White River er 217 km lang.

## Eksterne lenker
*
St. Bernhard-tunnelen

**St. Bernhard-tunnelen** er en 5&nbsp;798 meter lang veitunnel mellom Sveits og Italia. Den ble åpnet for trafikk 19. mars 1964 etter at byggingen ble påbegynt i 1958.

## Eksterne lenker
*
UFC 79

**UFC 79: Nemesis** var et MMA-arrangement i regi av UFC i Las Vegas, Nevada USA 29. desember 2007.

Den planlagte hovedkampen mellom Matt Serra (tittelholder weltervekt) og Matt Hughes ble avlyst da Serra måtte trekke seg på grunn av en ryggskade. En interim tittel ble skapt og Georges St-Pierre erstattet Serra.

## Resultater

### Innledende kamper
***Lett tungvekt kamp:  [[James Irvin (fighter)|James Irvin]] vs.  [[Luiz Cane]]**
:Irvin vant via diskvalifikasjon (ulovlig kne) 1:51 i 1. runde.

***Welterweight kamp:  [[Roan Carneiro]] vs.  [[Tony DeSouza]]**
:Carneiro vant med TKO (slag) at 3:30 i 2. runde. 

***Mellomvekt kamp:  [[Dean Lister]] vs.  [[Jordan Radev]]  
:Lister vant med enstemmig avgjørelse. (30-27, 30-27, 30-27)

***Lettvekt kamp:  Mark Bocek vs.  Doug Evans**
:Bocek vant med enstemmig avgjørelse. (29-28, 29-28, 29-28)

***Lettvekt kamp:  Manvel Gamburyan vs.  Nate Mohr**
:Gamburyan vant med submission (achillies lock) 1:31 i 1. runde. Denne kampen ble vist på direktesendingen.

===Hovedkamper===
***Lett tungvekt kamp :  Lyoto Machida vs.  Rameau Thierry Sokoudjou**
:Machida vant med submission (arm triangle) 4:20 i 2. runde.

***Tungvekt kamp:  Eddie Sanchez vs.  Soa Palelei**
:Sanchez vant med TKO (slag) 3:24 i 3. runde.

***Lettvekt kamp:  Rich Clementi vs.  Melvin Guillard**
:Clementi vant med submission (rear naked choke) 4:40 i 1. runde.

***Lett tungvekt kamp:  Chuck Liddell vs.  Wanderlei Silva**
:Liddell vant med enstemmig avgjørelse. (29-28, 30-27, 30-27)

***Interim weltervekt tittelkamp:  Georges St-Pierre vs.  Matt Hughes'''
:St-Pierre vant med submission (armbar) 4:52 i 2. runde og ble med det Interim UFC Weltervekt tittelholder.

## Bonuser
*Fight of the Night:  Wanderlei Silva vs  Chuck Liddell

*Submission of the Night:  Georges St-Pierre

*Knockout of the Night:  Eddie Sanchez
Bengt

**Bengt** er et mannsnavn dannet som en moderne form av *[[Benkt]]*, en opprinnelig svensk kortform av *[[Benedikt]]*, som har opprinnelse i latinske *benedictus*, «velsignet».

*Bengt* har norsk, svensk og finlandssvensk navnedag 21. mars.

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Bengt Ekerot (1920–1971), svensk skuespiller
* Bengt Espen Knutsen (f. 1933), norsk arkitekt
* Bengt Berger (f. 1942), svensk jazzmusiker
* Bengt Eriksen (f. 1965), norsk fotballekspert
* Bengt Ohlsson (f. 1963), svensk forfatter
* Bengt Pedersen (f. 1970), norsk countryartist
* Bengt Sæternes (f. 1975), norsk fotballspiller
* Bengt Eidem (f. 1977), norsk politiker

## Referanser


## Eksterne lenker
*
UFC 78

***UFC 78: Validation*** var et MMA-arrangement i regi av UFC i Newark, New Jersey, USA 4. juni 2007.

Hovedkampen var mellom to *[[The Ultimate Fighter|Ultimate Fighter]]* vinnere Rashad Evans (sesong 2) og Michael Bisping (sesong 3). Dette var Bispings siste kamp i lett tungvekt klassen før han gikk ned til mellomvekt.

## Resultater

### Innledende kamper
***Weltervekt kamp:  [[Akihiro Gono]] vs.  [[Tamdan McCrory]]**
:Gono vant med submission (armbar) 3:19 i 2. runde. 

***Lettvekt kamp:  [[Marcus Aurelio]] vs.  [[Luke Caudillo]]**
:Aurelio vant med TKO (slag) 4:29 i 1. runde.

***Lettvekt kamp:  [[Joe Lauzon]] vs.  [[Jason Reinhardt]]**
:Lauzon vant med submission (rear naked choke) 1:14 i 1. runde. Denne innledende kampen ble vist på direktesendingen.

***Weltervekt kamp:  [[Chris Lytle]] vs.  [[Thiago Alves (bokser)|Thiago Alves]]**
:Alves vant med TKO (stoppet av lege) i slutten av 2. runde. 

### Hovedkamper
***Lettvekt kamp:  [[Spencer Fisher]] vs.  [[Frank Edgar]]**
:Edgar vant med enstemmig avgjørelse. (30-27, 30-27, 30-26)

***Weltervekt kamp:  [[Karo Parisyan]] vs.  [[Ryo Chonan]]**
:Parisyan vant med enstemmig avgjørelse. (30-27, 30-27, 30-27)

***Mellomvekt kamp:  [[Ed Herman]] vs.  [[Joe Doerksen]]**
:Herman vant med KO (slag) 0:39 i 3. runde.

***Lett tungvekt kamp:  [[Houston Alexander]] vs.  [[Thiago Silva (bokser)|Thiago Silva]]**
:Silva vant med TKO (slag) 3:25 i 1. runde.

***Lett tungvekt kamp:  [[Rashad Evans]] vs.  [[Michael Bisping]]**
:Evans vant med delt avgjørelse. To dommere dømte 29-28 i favør til Evans mens den tredje dømte 29-28 i favør til Bisping.

## Bonuser
*Fight of the Night:  Thiago Alves vs  Chris Lytle
*Submission of the Night:  Akihiro Gono
*Knockout of the Night:  Ed Herman
UFC 77

***UFC 77: Hostile Territory*** var et MMA-arrangement i regi av UFC i Cincinnati, Ohio, USA 20. oktober 2007.

## Resultater

### Innledende kamper
***Lettvekt kamp:  [[Matt Grice]] vs.  [[Jason Black]]**
:Grice vant med delt avgjørelse. Poengene ble umiddelbart annonsert til å være 29-28 i favør til Black, 29-28 i favør til Grice og den tredje 28-28. Senere ble det annonsert at det hadde vært en feilregning og Grice ble tilkjent seieren, men poengene ble aldri annonsert.

***Weltervekt kamp:  [[Josh Burkman]] vs.  [[Forrest Petz]]**
:Burkman vant med delt avgjørelse. (29-28 29-28, 28-29).

***Mellomvekt kamp:  [[Ryan Jensen]] vs.  [[Demian Maia]]**
:Maia vant med submission (rear naked choke) 2:40 i 1. runde. Denne innledende kampen ble vist på direktesendingen.

***Mellomvekt kamp:  [[Yushin Okami]] vs.  [[Jason MacDonald]]**
:Okami vant med enstemmig avgjørelse. (30-27, 30-27, 30-27).

### Hovedkamper
***Mellomvekt kamp:  [[Kalib Starnes]] vs.  [[Alan Belcher]]**
:Belcher vant med TKO (stoppet av lege) 1:39 i 2. runde. Starnes fikk et dypt kutt over sitt høyre øyet.

***Lett tungvekt kamp:  [[Eric Schafer]] vs.  [[Stephan Bonnar]]**
:Bonnar vant med TKO (slag) 2:47 i 2. runde.

***Lettvekt kamp:  [[Jorge Gurgel]] vs.  [[Alvin Robinson]]**
:Robinson vant med enstemmig avgjørelse. (29-28, 29-27, 29-27)

***Tungvekt kamp:  [[Brandon Vera]] vs.  [[Tim Sylvia]]**
:Sylvia vant med enstemmig avgjørelse. (30-27, 29-28, 29-28)

***UFC Mellomvekt tittelkamp:  [[Anderson Silva]] (c) vs.  [[Rich Franklin]]**
:Silva vant med TKO (slag) 1:07 i 2. runde og beholdt sin mellomvekt tittel.

## Bonuser
*Fight of the Night:  Matt Grice vs.  Jason Black

*Submission of the Night:  Demian Maia

*Knockout of the Night:  Anderson Silva
Francisco Ximénez

**Francisco Ximénez** (født 23. november 1666 i Écija nær Sevilla i Spania, død 1723 sannsynligvis i Spania) var en spansk historiker, lingvist og prest tilhørende dominikanerordenen. Han virket som misjonær i Guatemala.

Han ankom Guatemala (den gang del av Ny Spania) i 1687. Han virket som prest blant indianerne i en rekke menigheter, som blant annet Chichicastenango, Rabinal og Zacapulas. Etterhvert lærte han seg mayaspråkene quiché, kakchikel og tzutuhil. I sin tid i Chichicastenango gjorde i året 1702 en gruppe lokale indianere ham oppmerksom på at det befant seg et bortgjemt eksemplar av den gamle mayareligionens hellige bok Popol Vuh var å finne under alteret i tempelet i Chichicastenango. Pater Ximénez fant boken, men han fulgte ikke koloniherrenes bestemmelse om at slike bøker skulle destrueres. I stedet oversatte han den til latin slik at den kunne bli mer alment kjent.

Francisco Ximénez forfattet også et viktig verk om dominikanerordenens historie i området: *Historia de la Provincia de San Vicente de Chiapa y Guatemala de la Orden de predicadores*. 

Hans *Historia Natural del Reino de Guatemala*, som ble ferdig fra hans hånd henimot eller i 1722 (men ikke ble publisert før i 1967) beskriver regionens dyre- og planteliv. Her beskrives inngående for eksempel både bison og lama.

Ellers forfattet han på spansk:

* *El perfecto párroco*
* *Gramática de los tres idiomas quiché, cakchiquel y subtuhil*
* *Tesoro de las tres lenguas cakchiquel, quiché y tzotzil, lenguas mayenses que él llegó a dominar*.

## Referanser


## Litteratur
* André Saint-Lu: *Esprit scientifique et providentialisme dans la Historia Natural del Reino de Guatemala de Fray Francisco Ximenez, «Nouveau monde et renouveau de l’histoire naturelle», Centre de recherche interuniversitaire sur l'Amérique espagnole coloniale (Paris) dir., Publications de la Sorbonne, 1986: 29-43. ISBN 2-903019-51-7
* Gudrun Schumacher und Gregor Wolff: *Nachlässe, Manuskripte, und Autographen im Besitz des IAI, Abteilung 2, Referat 1: Nachlässe und Sondersammlungen''. Ibero-Amerikanisches Institut, Preußischer Kulturbesitz, Berlin 2004.
UFC 76

***UFC 76: Knockout*** var et MMA-arrangement i regi av UFC i Anaheim, California, USA 22. september 2007. Ironisk nok avsluttet *UFC 76: Knockout* uten at en eneste kamp endte med knockout.

## Resultater

### Innledende kamper
::*Ingen av de innledende kampene ble vist under direktesendingen.*
***Lettvekt:  [[Matt Wiman]] vs.  [[Michihiro Omigawa]]**
:Wiman vant med enstemmig avgjørelse. (30-27, 29-28, 29-28)

***Tungweight:  [[Christian Wellisch]] vs.  [[Scott Junk]]**
:Wellisch vant med submission (heel hook) 3:19 i 1. runde.

***Lettvekt:  [[Jeremy Stephens]] vs.  [[Diego Saraiva]]**
:Stephens vant med enstemmig avgjørelse. (30-27, 30-27, 30-27) 

***177 lb. Catchvekt:  [[Anthony Johnson (fighter)| Anthony Johnson]] vs.  [[Rich Clementi]]**
:Clementi vant med submission (rear naked choke) 3:05 2. runde.  

### Hovedkamper
***Lettvekt:  [[Thiago Tavares]] vs.  [[Tyson Griffin]]**
:Griffin vant med enstemmig avgjørelse. (29-28, 30-27, 29-28)

***Lett tungvekt:  [[Lyoto Machida]] vs.  [[Kazuhiro Nakamura]]**
:Machida vant med enstemmig avgjørelse. (30-27, 30-27, 30-27) Etter kampen testet Nakamura positivt for marijuana.

***Weltervekt:  [[Diego Sanchez]] vs.  [[Jon Fitch]]**
:Fitch vant med delt avgjørelse. (30-27, 29-28, 28-29)

***Lett tungvekt:  [[Mauricio Rua]] vs.  [[Forrest Griffin]]**
:Griffin vant med submission (rear naked choke) 4:45 i 3. runde.

***Lett tungvekt:  [[Chuck Liddell]] vs.  [[Keith Jardine]]**
:Jardine vant med delt avgjørelse. (29-28, 29-28, 28-29)

## Bonuser
*Fight of the Night:  Tyson Griffin vs.  Thiago Tavares 

*Submission of the Night:  Forrest Griffin

*Knockout of the Night: Ikke utdelt, da ingen kamper ble avsluttet med knockout.

## Referanser
Marte Krogh

**Marte Krogh** (født 23. juni 1975) er en norsk fiolinist og forretningskvinne.

Hun tok musikkutdanning ved Barratt Due musikkinstitutt og ble kjendis da hun i 1996 hadde et kortvarig forhold til kronprins Haakon. Fra hun var 10 til hun var 28 år levde Krogh av musikken. En senebetennelse gjorde at hun i 2004 tok en pause og i stedet åpnet egen klesbutikk i Oslo, sammen med samboer og klesagent Fredrik Lund. Der solgte hun også egendesignede plagg merket Koma til mange kjendiser. Butikkvirksomheten ble utvidet til tre filialer. I 2008 måtte butikken vike da klesgiganten H&M skulle overta lokalene.

Fra 2009 arbeidet Krogh igjen med musikk.

I 2016 lanserte hun igjen egen kleskollisjon ved navn Komabymarte.

Krogh giftet seg med milliardæren Jan Haudemann-Andersen (født 1958) den 1. mars 2014, og skilte seg i 2016 etter åtte års samliv.

## Diskografi
* Canzonetta (CD, Album). PolyGram‎.  1998
* Fi Fy Fo Fum (CD, Single). EMI Music (Norway). 1998
* They Will Never Know (CD, Single, Car). WEA. 2005

## Referanser


## Eksterne lenker
*  Marte Krogh på www.discogs.com
Vitenskapsåret 1701

## Hendelser

* Den greske legen Giacomo Pylarini vaksinerer barn med smittkopper i Konstantinopel, for å forsøke å forebygge smitte.
* Joseph Sauveur benytter ordet akustikk.
* Jethro Tull oppfinner rekkesåmaskinen.
* Isaac Newton beskriver (i en anonym artikkel til Royal Society) en 3 fot lang glasstermometer fylt med linolje.
* Olof Rudbeck begynner å publisere sitt botaniske verk *Campus Elysii*.
* Edmond Halley publiserer *General Chart of the Variation of the Compass* om den magnetiske misvisningen for kompass. Kartet over misvisningen var det første i sitt slag og benyttet koter for å vise forskjeller.

## Fødsler

|-
|Januar
|28. || Charles Marie de La Condamine ||  || geograf ||align=center| ||align=center|1774 ||

|Mai
|14. || William Emerson ||  || matematiker ||align=center| ||align=center|1782 ||
|-
|Juni
|27. || Paul Jacques Malouin ||  || fysiker og kjemiker ||align=center| ||align=center|1778 ||

|Desember
|7. || Anders Celsius ||  || vitenskapsmann og astronom ||align=center|42 ||align=center|1744 || 
|}
## Bildegalleri

Anders-Celsius-Head.jpg|Anders Celsius(1701–1744)


## Referanser


## Eksterne lenker
*
Nordea Funds

**Nordea Fondene Norge** (registrert som **Nordea Funds, Norwegian Branch**) er den norske filialen av Nordeas nordiske fondsselskap, Nordea Funds Ltd., med hovedkontor i Helsingfors i Finland. Filialen ledes av Peter Nicolay Spilhaug Eger.

Nordea Funds er Nordens største kapitalforvalter. Hovedmarkedet er salg og distribusjon av verdipapirfond til norske institusjoner og personkunder. Selskapet er medlem av Verdipapirfondenes forening (VFF).

## Eierforhold

Selskapet ble stiftet i 1981 som Christiania Forvaltning AS, og endret senere navn til K Fondene AS. Etter at Christiania Bank og Kreditkasse fusjonerte med Merita Bank, Nordbanken og Unibank, og Nordea ble etablert, byttet selskapet navn til Nordea Fondene Norge AS. Senere ble selskapet omgjort til en filial av Nordea Funds Ltd, Finland, som igjen er eiet av Nordea Bank Abp i Finland.

## Referanser


## Eksterne lenker
* Nordea Fondenes sider
Henri-Louis Duhamel du Monceau

**Henri-Louis Duhamel du Monceau** (født 20. juli 1700 i Paris, død 22. august 1782 samme sted) var en fransk naturforsker.

Dumonceau ble 1728 medlem av det franske vitenskapsakademiet og i 1767 utenlandsk medlem nummer 58 av Kungliga Vetenskapsakademien. Han utga en mengde arbeider innen botanikk (plantefysiologi), landbruk, hagebruk, skogshusholdning og fiskerinæring. Du Monceau var den første som påviste mycorrhiza-symbiosens betydning for planters næringsopptak.

## Bibliografi i utvalg
* *Traité des arbres et arbustes, qui se cultivent en France en pleine terre* (to bind, 1755; andre opplag, sju bind, 1800-19)
* *Traité des arbres fruitiers* (to bind, 1768; nytt opplag 1808-36)
* *Traité général des pêches maritimes, des rivières et des étangs* (tre bind, 1769-82)

## Referanser


## Eksterne lenker
* Artikkel hos Runeberg
Vitenskapsåret 1700

__TOC__

## Hendelser
*Det prøyssiske vitenskapsakademiet ble grunnlagt med Gottfried Wilhelm Leibniz som formann.
*Joseph de Tournefort publiserer sitt botaniske verk *Institutiones rei herbariae*, der han er en av de første til å gjøre en distinksjon mellom art og slekt.
*Bernardino Ramazzini gjør et systematisk studium av koblinger mellom smerter og sysselsetting i sitt verk *De Morbis Artificum Diatriba*, for eksempel behandles helsefarer med kjemikalier, kunstige arbeidsstillinger og repetitive og kraftige bevegelser.


## Fødsler

## Dødsfall

## Referanser


## Eksterne lenker
*
Vitenskapsåret 1920

## Hendelser
### [[Biologi]]
*Andrew Douglass beskriver prinsippene bak dendrokronologien.

### [[Fysikk]]
*16. oktober – Svenska fysikersamfundet blir grunnlagt. Formann blir Carl Wilhelm Oseen, kasserer Sten Lothigius.
*Meghnad Saha utvikler Saha-ligningen for ionisering
*Ernest Rutherford forutsier eksistensen av neutroner

### [[Matematikk]]
*Eliakim Hastings Moore oppdager Moore-Penrose pseudoinversen, som i 1955 gjenoppdages av Roger Penrose.

### [[Meteorologi]]
*Milutin Milankovic foreslår at lange klimasykluser forårsakes av forandringer i jordens bane og helning, som seinere ble gitt navnet Milanković-cykluser.

### [[Teknologi]]
*Salget av Radioapparater begynner i USA

## Prisvinnere
*Bruce-medaljen: Ernest W. Brown
*Clarkemedaljen: Joseph Edmund Carne
*Copleymedaljen: Horace Tabberer Brown
*Darwinmedaljen: Rowland H. Biffen
*De Morgan-medaljen: Ernest William Hobson
*Hughesmedaljen: Owen Richardson
*Lyellmedaljen: Edward Greenly
*Murchisonmedaljen: Ethel Mary Reader Shakespear
*Nobelpriser:
**Fysikk: Charles Édouard Guillaume
**Kjemi: Walther Nernst
**Fysiologi/medisin: August S. Krogh
*Rumfordmedaljen: John William Strutt
*Wollastonmedaljen: Gerard De Geer

## Fødsler

## Dødsfall

## Bildegalleri

AmosWhitney.jpg|Amos Whitney(1832–1920)
Wilhelm_Wundt.jpg|Wilhelm Wundt(1832–1920)
RobertPeary.jpg|Robert Peary(1856–1920)
George_Porter_Nobel.jpg|George Porter(1920–2002)
John_Maynard_Smith.jpg|John Maynard Smith(1920–2004)
Owen_Chamberlain.jpg|Owen Chamberlain(1920–2006)
Edmond_Fischer_Nobel_Laureate_1992.jpg|Edmond H. Fischer(1920–2021)


## Referanser


## Eksterne lenker
*
Bifertenstock

**Bifertenstock** (retoromansk: **Piz Durschin**) er et 3&nbsp;419 m høyt fjell i Glarus-Alpene i Sveits. Fjellet ligger på grensen mellom kantonene Glarus og Graubünden. Nærliggende fjelltopper er i vest Tödi, i sør Piz Frisal og i nordøst Hintere Schiben.

## Førstebestigning
Bifertenstock ble besteget første gang den 7. september 1863 av Roth, Sand, Raillard samt Heinrich Elmer, Vordermann og Stüssi. De klatret på fjellet fra øst langs en rute som ikke ble regnet som spesielt vanskelig. Fra Bifertenhütte tok turen til fjelltoppen om lag fem timer.

## Referanser
Fredrikke

**Fredrikke** er et opprinnelig norsk kvinnenavn dannet av mannsnavnet *[[Fredrik]]*, som har opprinnelse i gammelhøytyske *fridu*, «fred», og *rihhi*, «rik, mektig». *Frederikke*, *Frédérique* og *Friederike* er henholdsvis en dansk, fransk og tysk form av navnet.

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Fredrikke Marie Qvam (1843–1938), norsk kvinnesaksforkjemper
* Frida Fredrikke Waaler Wærvågen (f. 1988), norsk cellist

## Referanser


## Eksterne lenker
*
Gruvedrift på Færøyene

**Gruvedrift på Færøyene** begrenser seg til utvinning av kull på den nordlige delen av Suðuroy, den sørligste av Færøyene. Kun det nordlige og det sørlige kullfeltet har vært gjenstand for kommerisiell drift. Det finnes også ikke-utnyttede kullforekomster på Mykines, som geologisk ligner på Suðuroy.

Hele serien med skifer og kull på det nordlige Suðuroy måler ca. 10 m, og inneholder to kullag med en gjennomsnittlig tykkelse på ca. 0,75 m. De samlede kullreservene er på ca. 10 millioner tonn. Området med kull er delt opp i fire kullfelter av tverrgående daler, og dekker til sammen ca. 23&nbsp;km²:

# Grímsfjall, vest for Hvalba.
# Det nordlige kulfelt, med Presfjall og Rókhagi mellom Hvalba og Trongisvágsdalur.
# Det sydlige kulfelt, med Rangibotnur og Oyrnarfjall.
# Hovstúgvan med Kolheyggjur.

Sør for Hvalba, på det nordlige feltet ved Rókhagi, ligger den eneste kullgruven som fortsatt er i drift. Utvinningen foregår i begrenset omfang, og sysselsetter fire menn som får støtte til den daglige driften fra Færøyenes regjering. Gruven kan besøkes ved henvendelse til arbeiderne eller til Suðuroys turistinformasjon.

## Historie
På de treløse Færøyene har torv vært det vanligste brenselet. Forsøk på å utnytte kullforekomstene på Suðuroy i 1626 og 1733, det siste ved et engelsk selskap, var mislykket. Siden 1780 har kull blitt utvunnet i Hvalba. I 1778 ble en kullgruve etablert av nordmannen Thor Nattestad fra Veggli i Rollag. I 1826 ble det første kullet eksportert til Danmark, og i 1901 begynte et fransk selskap å utvinne kull i Rangabotnur, nordvest for Tvøroyri. Kullet ble skipet ut fra havnen på Drelnes ved Tvøroyri. Et annet fransk gruveselskap fikk rettighetene til å utvinne kull i 50 år fra 1932, og bygde et større anlegg i Rangabotnur. Kullet fikk meget stor betydning under verdenskrigene, da det ble utnyttet i Rangabotnur, Hvalba og Fámjin. I 1954 kulminerte gruvedriften på Suðuroy med 13&nbsp;000 tonn, ca. 75 % av kullforbruket det året. I 1955 ble gruvedriften i Rangabotnur innstilt. De forlatte kullgruvene og rester av bygninger, hengebaner, vogner, slagg og sorteringsanlegg kan fortsatt sees i området.


Fil:Coalmine.Hvalba.jpg|Kullgruven ved Rókhagi nord for Hvalba
Fil:Coalmine.Hvalba.5.jpg|Kullaget er på ca. 0,75 m
Fil:Coalmine.Hvalba.4.jpg|Det bores hull med trykkluft, og deretter brukes dynamitt
Fil:Coalmine.Hvalba.2.jpg|Etter sprengningen løsnes kullet med hakke og trykklufthammer


## Referanser
Clariden

**Clariden** (eller **Claridenstock**) er et 3&nbsp;267 m høyt fjell i Glarus-Alpene i Sveits. Fjellet ligger ovenfor Klausenpass i fjellrekken Gross Schärhorn, Clariden, Bocktschingel, Gemsfairenstock (fra vest mot øst). Denne fjellrekken strekker seg videre til  Tödi i nordvest. I nordlig retning har en Urnerboden og Klausenpassstrasse. Kantongrensen mellom Glarus og Uri går langs fjellet.

Fjellet ble besteget første gang den 13. august 1863 av Rambert, Streiff og Stüssi.

Clariden kan nås fra Claridenhütte over Claridenfirn. En lengre, ofte brukt turvei går fra Klausenpass over Iswändli til fortoppen av Clariden. Derifra går turen over en kvass egg, som er sikret med faste tau, til hovedtoppen.

Clariden er om vinteren et kjent mål for skigåere. Særlig på vårparten etter at Klausenpass blir åpnet for biltrafikk, er fjellet et hyppig anvendt mål dagsturer på ski.

Fra fjelltoppen har en god utsikt mot Tödi.